[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 30.5.2008

COM(2008) 328 окончателен

СЪОБЩЕНИЕ НА КОМИСИЯТА ДО СЪВЕТА, ЕВРОПЕЙСКИЯ ПАРЛАМЕНТ, ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ И КОМИТЕТА НА РЕГИОНИТЕ

относно окончателния доклад за насърчителните мерки в областта на заетостта (програма „EIM“ 2002—2006 г.) {SEC(2008)1939}

СЪОБЩЕНИЕ НА КОМИСИЯТА ДО СЪВЕТА, ЕВРОПЕЙСКИЯ ПАРЛАМЕНТ, ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ И КОМИТЕТА НА РЕГИОНИТЕ

относно окончателния доклад за насърчителните мерки в областта на заетостта (програма „EIM“ 2002—2006 г.)

ТЕРМИНОЛОГИЧЕН РЕЧНИК

АППТ | Активна политика по отношение на пазара на труда |

Програма „ARC“ | Дейности на Общността във връзка с анализа, изследванията и сътрудничеството в областта на заетостта и пазара на труда |

ПС | Присъединяващи се страни |

ОНИП | Общи насоки на икономическите политики (Broad Economic Policy Guidelines) |

ДК | Държави кандидатки |

СЦИЕ-12 | 12 страни от Централна и Източна Европа |

ЕИП | Европейско икономическо пространство |

EEO | Европейска обсерватория по заетостта (European Employment Observatory) |

EES | Европейска стратегия за заетостта (European Employment Strategy) |

НЗ | Насоки за заетостта |

EIM | Програма за общностни насърчителни мерки в областта на заетостта (Programme for Community incentive measures in the field of employment) |

EMCO | Комитет „Заетост“ (Employment Committee) |

ЕСФ | Европейски социален фонд |

ЕГМР | Европейска година на мобилността на работещите 2006 |

IDELE | Идентификация, разпространение и обмяна на добри практики в областта на LED и популяризиране на по-доброто управление(Identification, Dissemination and Exchange of good practice in the field of LED and promoting better governance) |

JAP | Съвместни документи за оценка (Joint Assesment Papers) |

JER | Съвместен доклад за заетостта (Joint Employment Report) |

LED | Развиване на местната заетост (Local Employment Development) |

LEED | Програма на ОИСР „Местна заетост и икономическо развитие“ (Local Employment and Economic Development Programme) |

УЦЖ | Учене през целия живот |

ПТ | Пазар на труда |

ППТ | Политика в областта на пазара на труда |

ДБ | Дълготрайна безработица |

MISEP | Система за взаимно информиране за политиките по заетостта в Европа (Mutual Information System on Employment Policies) |

ПВО | Програма за взаимно обучение |

ДЧ | Държави-членки |

НПД | Национални планове за действие |

НПР | Национални програми за реформа |

ОМК | Отворен метод на координация |

ПСЗ | Публични служби по заетостта |

МСП | Малки и средни предприятия |

SYSDEM | Общностна система за документация в областта на заетостта (Community System of Documentation on Employment) |

1. Въведение

През 2002 г. с Решение № 1145/2002/ЕО на Европейския парламент (ЕП) и на Съвета от 10 юни[1] за периода 2002—2006 г. бе създадена програма на Общността за подкрепа на насърчителните мерки в областта на заетостта , позната по-добре като „Насърчителни мерки за заетостта“ или Програма „EIM“.

В съответствие с член 13 от решението за създаване на EIM, на 19 май 2005 г. на ЕП, на Съвета, на Икономическия и социален комитет и на Комитета на регионите бе предоставен междинен доклад[2] за извършените в рамките на програмата дейности за периода 2002—2004 г.[3]. В същия член се предвиждаше окончателен доклад за резултатите от дейностите по програмата, който включва „информация за финансирането от Общността в рамките на предвидените дейности и за взаимното допълване с други програми, действия и инициативи, както и за резултатите от съответните оценки“ .

С Програма „EIM“ се цели осигуряването на продължение и по-нататъшно развитие на започнатите по-рано в рамките на Програмата дейности по анализ, изследвания и сътрудничество между държавите-членки (ДЧ) в областта на заетостта и на пазара на труда (ПТ) (ARC 1998—2000 г.), чието начало бе поставено с Решение 98/171/ЕО на Съвета от 23 февруари 1998 г.[4]. Програмата по-късно стана предшественик на раздел „Заетост“ на програмата „Прогрес“[5], която ще се прилага в периода 2007—2013 г. Общата цел на трите споменати програми/раздели е била или ще бъде да се подкрепя развитието на Европейската стратегия за заетост (EES)[6] и нейното прилагане. Дейностите по програмата следва да продължат да допринасят за постигането на стратегическата цел, определена от Европейския съвет в Лисабон — да се даде възможност Общността да възстанови условията за пълна заетост.

2. Дейности

През целия период са били финансирани повече от 150 проекта, като точният брой зависи от това, как се отчитат поканите за представяне на предложения, в рамките на които редица проекти са получили финансиране за конкретно предложение, и дейностите, които са част от програми, като например Програмата за взаимно обучение (ПВО) и програмата „IDELE“[7], в рамките на които няколко пъти годишно са били организирани срещи за партньорски проверки, както и тематични семинари.

Дейностите могат да бъдат обединени по групи, които в общия случай отразяват целите, определени в решението за създаване на EIM:

1. Статистически анализ и подкрепа за разработването на показатели

2. Анализ и изследване

2.1 Анализ на тенденциите и предизвикателствата, както и на възможните бъдещи проблеми

2.2 Оценка и преценка на политиките

3. Обмяна на най-добри практики и сътрудничество между държавите-членки на всички равнища и повишаване на осведомеността3.1 Обмяна на най-добри практики и сътрудничество между държавите-членки3.2 Информация и повишаване на осведомеността

4 . Европейска година на мобилността на работещите 2006

5. Дейности за насърчаване на развитието на местната заетост (LED)

6. Оценка на програмата „EIM“

При провеждането на посочените дейности Комисията взе мерки, за да гарантира, че:

- с тях се прилага принципът на равенство между половете;

- те отчитат работата на международните организации;

- се обръща специално внимание на лицата в неравностойно положение по отношение на пазара на труда.

Дейностите са били насочени към целта да се гарантира висока степен на осведоменост за EES на всички равнища При разглеждане на ключовите етапи на EES през последните години се вижда, че програмата е осъществила съществена подкрепа за EES чрез адекватни и съгласувани с набелязаните цели дейности. Това е било постигнато чрез Общи насоки за Програмата, осъвременени в светлината на преразглеждането на НЗ през 2003[8] и 2005 г.[9], определящи основни многогодишни ориентации . Програмата допълнително е оказала подкрепа за оценката на ЕЕS и на ежегодното преразглеждане на Насоките за заетостта (НЗ).

След 2004 г., най-голямата част от дейностите са засягали взаимното обучение и други проекти за насърчаване на сътрудничеството и обмяната на добри практики между държавите-членки. Посочените дейности са били оформени в ПВО[10], за да служат по-добре на програмата за EIM. Общото впечатление от обсъжданията в Комитета „Заетост“ (EMCO) е, че EIM е стимулирала реалното предаване на добри практики и че участието на новите държави-членки и на държавите кандидатки (ДК) следва да бъде особено приветствано. По подобен начин, дейностите в областта на стратегиите за местно развитие и новаторските дейности за модернизиране на ПСЗ помогнаха за развитието на добрите практики на пазара на труда в държавите-членки. Като цяло, през последните години измерението „разширяване“ стана по-видимо в дейностите по EIM.

Свързаните с политиките въпроси, включени в работните програми на Съвета, бяха впоследствие отразени в необходимата степен в теми за изследвания и проучвания. Непосредственото значение за политиките на провежданите в рамките на EIM изследвания е отразено, между другото, в множество позовавания на аналитични документи или на документи, излагащи политиките, включително национални планове за действие (НПД) (понастоящем включени в националните програми за реформи в рамките на Лисабонската стратегия). По-специално за новите държави-членки, редица такива изследвания доказаха, че притежават потенциал да вдъхновяват реформи в политиките на тези държави.

Програмата освен това позволи да се задълбочи сътрудничеството между ПСЗ в областта на общите предизвикателства и инструменти, такива като европейската система за наблюдение на свободни работни места на ПСЗ (European PES Vacancy Monitor). Този единствен пример все пак не отразява обхвата на сътрудничеството между ПСЗ, още повече, че те са извлекли полза от изследванията в рамките на EIM, като тези за обезщетенията и за АППТ, което е в сърцевината на тяхната дейност, както и от своето участие в Европейската обсерватория по заетостта (ЕЕО).

Възможността за общуване и взаимодействие между експерти от държавите-членки — не само в контекста на ПВО, но и в контекста на президентските конференции, на ЕЕО, на MISEP[11] и на ПСЗ — е още едно измерение на сътрудничеството, което е възможно благодарение на EIM.

При осъществяването на програмата, Комисията проведе редица дейности[12], които са разгледани в работния документ на Комисията[13], приложен към настоящото съобщение: „Преглед на най-важните дейности, предприети в рамките на EIM“.

2.1 Статистическа дейност и разработване на показатели

През целия период на изпълнение на програмата бяха разработвани статистически инструменти за използване в рамките на EES. Това по-специално спомогна за мониторинга на EES в рамките на Лисабонската стратегия, с която бяха определени количествени цели. По-голямата част от свързаната с тази дейност статистическа работа в областта на ПТ бе извършена от Евростат. Бе оказана финансова подкрепа на националните статистически служби и на други правителствени институции в ЕС, както и на такива от участващите страни от ЕАСТ/ЕИП, както и такива от присъединяващите се страни и страните кандидати (ПС/СК).

Това позволи реализирането на двете главни цели: да се подобри качеството на статистиката за пазара на труда чрез по-нататъшно разработване на съществуващите бази данни и проучвания, и да се осигурят данни от области, за които такива не са съществували досега. Бяха разработени нови, свързани със заетостта статистически методи — като статистика за свободните работни места, чиято цел е мониторинг на промените в търсенето на работа, и мерки за нивото на данъците върху работната сила[14].

Следва също да се отбележи, че в дългосрочен план ЕС се е превърнал във водещ доставчик на данни.

2.2 Анализ и изследователска дейност

2.2.1 Анализ на тенденциите и предизвикателствата, както и на възможните бъдещи проблеми

Анализът третира преди всичко условията за създаване на повече и по-добри работни места и оценката на потенциала за създаване на заетост на ЕС. Бяха проведени насочени към бъдещето анализи и проучвания, за да се постигне напредък в разбиването на функционирането на европейския ПТ и да се подкрепи в дългосрочен план развитието на EES чрез ранно идентифициране на потенциалните нови проблеми и предизвикателства. Споменатите въпроси включват: активна политика на пазара на труда (АППТ) и полза от труда; здравословни условия на труд и качество на труда; умения и човешки капитал; групи в неравностойно положение; разширяване; преструктуриране; миграция; стопанска динамика и резултати в областта на трудовата заетост.

Докладът „Заетостта в Европа“, който е ключов референтен документ, изработван всяка година от службите на Комисията, представя количествен анализ на тенденциите на ПТ и на политиките на Съюза. Освен това, в него се предоставят важна информация в подкрепа на ежегодния Съвместен доклад за заетостта (JER) и на междинните прегледи на EES и се полагат основите за работа по въпросите на анализа и разработването на показатели[15].

2.2.2 Оценка на политиката

След 2002 г. беше дадено начало на няколко проекта, които допринасят за оценката на EES, за преразглеждането и – от 2005 г. – за средносрочната оценка на НЗ и на Националните програми за реформи. Тези проекти бяха избрани след покани за предложения по отношение на въздействието на насърчаваните чрез EES политики в областта на заетостта и по отношение на националните практики за оценка в държавите-членки. Например през този период Белгия, Франция и Португалия предприеха изчерпателни кампании за оценка на своите политики за заетост. Те често бяха провеждани в международен контекст, което показа, че програмата за насърчителни мерки в областта на заетостта е постигнала целта си да популяризира координирането на качествени политики в областта на заетостта на равнище на ЕС.

Двете мрежи на ЕЕО[16] — MISEP и SYSDEM[17] също допринесоха за развитието на EES чрез осигуряване на информация и на съпоставителни изследвания на политиките в областта на заетостта и на тенденциите на ПТ в страните членки на ЕЕО: държавите-членки на ЕС, страните кандидатки и страните от ЕАСТ/ЕИО. Те също така извършиха и оценка на споменатите политики. Извършваните от ЕЕО на всеки шест месеца прегледи продължиха все така да отразяват приоритетните теми като например възрастните работещи, имигрантите, качеството на труд, недекларираната работа, заетостта сред младите хора и т. нар. „гъвкавост и сигурност“. SYSDEM също така направи съществен принос за годишната оценка на НПД (понастоящем НПР, вж. по-горе).

2.3 Обмяна на най-добри практики и сътрудничество между държавите-членки на всички равнища и повишаване на осведомеността

2.3.1 Обмяна на най-добри практики и сътрудничество между държавите-членки

Програмата ПВО, чието начало бе поставено през 2004 г., за да се използва по-добре обмяната на най-добри практики, се опира на Програмата за партньорски проверки от 1999 г., като се съсредоточава върху приоритетните теми и структурира организацията и участието в името на по-ефективно и по-широко разпространение. Това включва по-близко сътрудничество със социалните партньори и с гражданското общество в процеса на учене. ПВО създава възможност за заинтересованите страни в държавите-членки, в страните кандидатки и в страните от ЕАСТ/ЕИО да представят своите примери за добри практики на равнище ЕС.

2.3.1.1 Проекти, свързани с Публичните служби по заетостта ПСЗ[18]

В рамките на EIM също така бяха насърчавани, идентифицирани и обменяни най-добрите практики между ПЗС на страните от ЕИО и страните кандидатки, в резултат на което ПСЗ подобриха качеството на услугите си за търсещите работа и за работодателите, и се бориха с недостига на умения на пазарите на труда в Европа. В този контекст бяха публикувани покани за представяне на предложения с оглед на модернизирането на ПСЗ, така че те адекватно да изпълнят ролята си в EES. Присъединяването на ПСЗ на новите държави-членки създаде и възможност за взаимно подпомагащи се проекти и през 2004, 2005 и 2006 г. последователно бяха публикувани покани за представяне на предложения за подкрепяне на иновативни международни инициативи.

Срещите на ръководителите на ПСЗ (организирани от Председателството прояви и две ежегодни срещи) продължиха една установена от 10 години практика, като по този начин координираха дейността и модернизираха службите по заетостта. Тези срещи бяха организирани с цел да се обсъдят и изпълнят важни задачи на ПСЗ, като например моделите на службите, създадени за да се предотвратява дългосрочната безработица и за да се отговори на специфични безпокойства от страна на търсенето на пазарите на труда.

Бяха организирани семинари за обучение (през 2002 и 2003 г.), предназначени за мениджърския персонал на ПСЗ в държавите кандидатки, които през 2004 г. станаха 10-те нови държави-членки , а също и за мениджърския състав на ПСЗ в Румъния, България, Хърватска и Турция през 2006 г.

2.3.2 Информация и повишаване на осведомеността

В сравнение с програмата АИС, бе поставено по-силно ударение върху необходимостта от осъществяване на активна и прозрачна политика за информиране с цел повишаване на осведомеността на гражданите в целия Съюз за EES и за възможните последици от нея за тях. Широко възприето е мнението, че ангажираността с EES на всички равнища и от всички заинтересовани страни (социални партньори, гражданско общество) изисква прозрачност и предоставяне на информация на обществеността.

Достъпността на подкрепяните от EIM инициативи, в това число и на проучванията, бе подобрена през целия период на изпълнение на програмата. Използвани бяха различни методи за публикуване на резултатите, напр. публикуване на хартия и/или публикуване на страницата в интернет на ГД „Заетост“, семинари, работни срещи, конференции и др. Основните заключения за политиките бяха включени в най-важните документи за политиките, като Съвместния доклад за заетостта и Обобщения доклад.

От 2003 г. ежегодно бяха публикувани покани за представяне на предложения, с цел насърчаване на съвместни дейности по информиране в подкрепа на инициативите за разпространяване и повишаване на осведомеността в рамките на EES. Подобни инициативи имаха за цел да предоставят обща информация за EES (цели и причини, постигнати резултати, изпълнение и наблюдение, съответни роли на участващите институции), като ясно посочват взаимодействието между европейския контекст и политиките за заетостта на национално, регионално и местно равнище. Те бяха насочени към специфични групи (напр. регионалните и местните органи, социалните партньори, гражданското общество) или към специфични теми (напр. равни възможности, превенцията на дълготрайната безработица, намирането на работа на трайно безработните, мобилността, ученето през целия живот, качеството на труд, активното остаряване, благоприятстващите включването пазари на труда, имиграцията, участието в заетостта, ползата от труда) с цел да се насърчи по-добро познаване и разбиране на EES, за да се улесни участието на потенциалните заинтересовани страни. Инициативите допринесоха освен това за по-добро разбиране на главните цели и приоритети на политиката на EES и за ползата от координацията на политиката в областта на заетостта на равнище ЕС.

Основните констатации от анализите бяха изложени в доклада „Заетостта в Европа“, който от 2006 г. включва ежегодна конференция с популяризаторска цел, както и в публикации на ЕЕО. И двете публикации са широко разпространявани както в ЕС, така и извън него.

Бяха организирани семинари, работни срещи, конференции и други значителни прояви, чиято цел беше популяризиране на дейностите на EIM. Такъв беше случаят например с проучванията по приоритетните теми.

Информационните дейности обхванаха депутатите в ЕП, членове и наблюдатели на Комитета за EIM и ЕМСО и групите в него, други ключови участници като социални партньори, експерти, както и участници в изпълнението на други общностни програми, като по този начин бе улеснено осигуряването на последователност и взаимодопълняемост по отношение на други свързани със заетостта програми, дейности и инициативи.

2.4 Европейска година на мобилността на работещите 2006

В контекста на Европейската година на мобилността на работещите 2006 беше сложено началото на редица дейности, които допринесоха за постигането на главните цели на Годината, а именно:

- да се повиши осведомеността за правата на работниците (свободно движение на работници) и за предоставените възможности, както и за достъпните инструменти за улесняване на мобилността, и по-точно EURES, ролята на ПСЗ в това отношение и др.;

- да се обменят опит и добра практика по въпросите на мобилността;

- да се подсили базата от знания в ЕС за мобилността в географски и в професионален план, като се предоставят статистически данни за движението на работници както в Общността, така и извън нея.

Бяха организирани 2000 прояви за повишаване на осведомеността, в които бяха включени всички действащи лица в областта на мобилността. Сред най-успешните прояви бяха първите европейски панаири за работни места, които привлякоха около 200 000 посетители към 230 европейски града, където работодатели, работници и търсещи работа имаха възможност да влязат в непосредствен контакт.

2.5 Развитие на местната заетост (LED)

Бяха развити възможностите за създаване на работни места на местно равнище, включително в областта на социалната икономика и беше насърчено създаването на партньорски връзки между съответните участници. Беше извършен анализ на LED с цел да бъдат популяризирани успешните инициативи за местно развитие и да се насърчи новаторството, както и да се развият аналитични и методологични инструменти за укрепване на местното измерение на общностните и на националните политики за заетостта.

2.6 Оценка на EIM

В съответствие с член 13 от решението за EIM, беше проведена независима оценка. През май 2005 г., изпълнителят представи междинен доклад, в който се обръща внимание главно върху финансирани в рамките на EIM проекти. През декември 2005 г. бе представен актуализиран вариант на междинния доклад, в който се разглеждат програмата и равнището на политиките и се оценява вероятното влияние, което преразгледаният процес от Лисабон е имал върху програмата за EIM. В окончателния доклад се прави цялостна оценка на програмата и се отправят препоръки за бъдещи общностни програми. Накрая, в ex-post доклад се обобщават заключенията от предишните доклади за оценка.

Главната цел е да се оценят:

- приносът на EIM за развитието и изпълнението на EES;

- последователността и резултатността на програмата, както и

- степента за изпълнение на целите и идентифицираните в процеса на изпълнение пречки.

Въпреки общите позитивни констатации на оценителите по отношение на изложеното, в препоръките си те подчертават необходимостта от опростяване на финансовото управление и на съответните процедури по отношение на изпълнението на проектите и призовават за по-сигурен контрол на проектите чрез използването на нови информационни технологии като например базите данни. Освен това бе направено заключението, че е налице необходимост от по-активна информационна политика, включваща по-добро разпространяване на информацията за резултатите от проектите и от последващите действия, за изследванията, проучванията и научните разработки. Тази цел може да се постигне например чрез завишаване на равнището на амбициите в рамките на проектите и чрез изместване на отговорността за насърчаване на сътрудничеството между държавите-членки, за разпространението на информацията и за последващия контрол към изпълнителите на проекти. В препоръките се споменава и необходимостта от по-активно участие на Програмния комитет.

3. Участие на трети страни

Съгласно член 7 от решението за EIM, Програмата и провежданите в рамките ѝ дейности са отворени за страните от ЕАСТ/ЕИО (Исландия, Норвегия и Лихтенщайн), както и за присъединяващите се страни, които през май 2004 г. станаха 10-те нови държави-членки на Съюза. Страните кандидатки по това време – България, Румъния, а също и Турция се присъединиха към програмата през 2003 г., а Хърватска се присъедини през 2006 г.

За да подготви по най-подходящ начин приемането на новите държави-членки, Комисията насочи усилията си да помогне на страните кандидатки да модернизират политиките си в съответствие с Лисабонската стратегия. Пазарите на труда в страните кандидатки бяха редовно анализирани в доклада „Заетостта в Европа“, беше започнат диалог за политиката и въз основа на общо приети стандарти бяха подготвени съвместни доклади за оценка (JAP) за развитието на политиките. След 2003 г. всички страни кандидатки се включиха постепенно в дейностите на EIM, което включваше заседания и информационни срещи на Комитета за EIM, семинари и конференции. Участието им в EIM улесни практическото усвояване и оценка на EES в държавите-членки и подкрепи подготовката на изпълнението на EES в рамките на Лисабонската стратегия. Това позволи на новите държави-членки да ускорят пълното си интегриране в EES.

4. Роля на Комитета по EIM, връзки с други Комитети, програми и организации

Програмният комитет на EIM, който има едновременно управленски и надзорни функции, провеждаше две заседания годишно. Той прие Общите насоки за изпълнение на дейностите, годишните работни програми, разпределението на финансирането между мерките и определи критериите за селекция за финансово подпомагане.

С цел да се осигури последователността и взаимното допълване на дейностите в рамките на EIM с други общностни програми и инициативи бяха създадени връзки на сътрудничество и координация с други подходящи комитети, най-вече с ЕМСО. Въпреки че обхватът на дейностите на EIM е по-широк, те бяха полезни за ЕМСО и подпомагаха работата му. Освен това, ЕМСО редовно бе информиран за резултатите от проектите – например чрез подготовката на конференции, семинари и работни срещи. При изпълнението на EIM беше отчетена и работата на Европейския политически комитет (ЕПК) и на Работната група по пазара на труда в него.

В този контекст също си заслужава да се отбележи, че Рамковата програма за научни изследвания на ЕС подкрепя допълнителни изследователски проекти и мрежи по много от въпросите, засегнати в раздел 2, „Дейности“, като по този начин дава значителен принос за определените в политиките на ЕС цели за растеж, заетост и социално сближаване.

Беше продължено съществуващото сътрудничество с ОИСР, Международната организация на труда (МОТ) и Световната банка, напр. под формата на съвместни проучвания, обмяна на информация и експертни знания, както и на организиране на съвместни конференции и семинари по широк кръг въпроси, включващи човешкия капитал, миграцията и LED. Продължи и сътрудничеството и съвместното финансиране по програмата „LEED“ на ОИСР[19] Комисията също така поддържаше връзката с децентрализираните агенции, по-специално с Европейската фондация за подобряване на условията на живот и труд в Дъблин.

5. Заключения

През целия програмен период (2002—2006 г.) EIM работи за изпълняване на стратегическата задача, определена от Европейския съвет в Лисабон възстановяване на условията за пълна заетост, както е определено в EIM.

Програмата беше изпълнявана в съответствие с главните ѝ цели. Особено внимание беше отделено на всяка от целите ѝ, като бяха изпълнявани общностните мерки, посочени в член 4 от Решението. По този начин дейностите по EIM допринесоха за развитието, последващите действия и оценката на дейностите по EES и подкрепиха съгласувания подход на EES. По-нататъшните мерки бяха съсредоточени върху подобряването на статистиката и показателите, върху анализа на най-важните въпроси, свързани с развитието на пазарите на труда в ЕС, върху оценката на политиките и върху насърчаването на най-добрите практики в държавите-членки и върху повишаването на осведомеността на гражданите на ЕС. Беше отделено специално внимание на насърчаването на дейностите по LED. При изпълнението на EIM Комисията, с цел да предизвика стабилни промени, се съсредоточи не само върху осезаемите промени в краткосрочен план, но и върху резултати в средносрочен и в дългосрочен план. Бе обърнато особено внимание и на доброто управление, партньорските проверки и дейностите по информиране.

През 2004 г., ЕС приветства 10-те нови държави-членки. Постепенното им включване в дейностите по EIM улесни усвояването от тяхна страна на опита от оценката на EES в рамките на ЕС-15 и повиши степента им на готовност за пълна интеграция в EES.

Дейностите се провеждаха с цел да се осигури високо ниво на осведоменост за EES на всички географски равнища на ЕС, така че широката общественост и заинтересованите групи, като отговорните за политиките лица, социалните партньори, регионалните и местните органи и други важни участници, включително и гражданското общество, да имат представа за потенциала ѝ да разкрие по-добри икономически и социални перспективи и да бъдат окуражени да дадат приноса си за постигането на това. В сравнение с програмата „ARC“, тук ударението е главно върху необходимостта от изпълняване на активна и прозрачна информационна политика с цел да де повиши осведомеността на гражданите в целия Съюз за най-важните аспекти на EES и за възможните последици от нея за тях.

БЮДЖЕТНО ПРИЛОЖЕНИЕ

Отпуснат от Съвета и Европейския парламент бюджет: 55 EUR + 5 млн. EUR във връзка с разширяването през 2004 г. Към тази обща сума от 60 млн. EUR бяха добавени и средствата, отпуснати от участващите страни кандидатки и от страните от ЕАСТ/ЕИО и трансферът към 2006 г. на неизползвани средства от 2004 и 2005 г., което прави общо 64 590 390 EUR в налични фондове за целия програмен период. Раздел в доклада Вид на проекта 2002 г. 2003 г. 2004 г. 2005 г. 2006 г. ОБЩО БЮДЖЕТ/СРЕДСТВА 5.000.000 10.486.434 14.804.096 16.337.600 17.962.260 2.1 Статистическа дейност и разработване на показатели, в това число: Преотстъпване на правомощия на Евростат 1.262.376 1.665.745 1.324.343 4.541.636 1.082.119 Други статистически дейности 333.602 449.734 49.284 ОБЩО ЗА 2.1 Статистическа дейност и разработване на показатели 1.262.376 1.665.745 1.657.945 4.991.370 1.131.403 2.2 Анализ и изследвания, в това число 2.2.1 Анализ на тенденциите и предизвикателствата, както и на бъдещите проблеми: Изследвания и проучвания (вкл. конференции, семинари и работни срещи за представяне на резултатите) 418.249 1.142.924 1.112.625 1.067.837 1.667.995 3 изследвания в рамките на Европейската година на мобилността на работниците 2006 (вкл. семинари за представяне на резултатите) 124.453 458.610 ОБЩО ЗА 2.2.1 Анализ на тенденциите и предизвикателствата, както и на възможните бъдещи проблеми 418.249 1.142.924 1.112.625 1.192.290 2.126.605 2.2.2 Оценка и преценка на политиките: Изследвания за оценка (вкл. проекти за оценка на ПСЗ и на ефективността/въздействието на АППТ) 99.800 261.600 189.650 441.778 Покана за представяне на предложения: Развиване на практики за оценка: 6 проекта за 20032005 г. 557.398 Раздел в доклада Вид на проекта 2002 г. 2003 г. 2004 г. 2005 г. 2006 г. Покана за представяне на предложения: Проекти, допринасящи за оценката на EES (национални практики за оценка) 2002—2003 г., 2005—2007 г. и 2006—2008 г. 190.000 519.620 610.414 ЕГМР 2006 (вкл. проучване на Евробарометър за възприемането на правата и инструментите в областта на мобилността на работниците 2006 и оценката на Годината) 316.552 ОБЩО за 2.2.2 Анализ на тенденциите и предизвикателствата, както и на възможните бъдещи проблеми 289.800 557.398 261.600 709.270 1.368.744 ОБЩО за 2.2 Анализ и изследователска дейност 708.049 1.700.322 1.374.225 1.901.560 3.495.349 2.3 Обмяна на най-добри практики, сътрудничество между държавите-членки и повишаване на информираността, в това число: 2.3.1 Обмяна на най-добри практики и сътрудничество между държавите-членки: Главни дейности: Програма за партньорски проверки (вкл. изследвания на най-добрите практики за АППТ) / Програма за взаимно обучение (вкл. поддържащи услуги, срещи за партньорски проверки и тематични прегледи) 2002—2006 г. 283.970 1.433.440 765.739 891.642 982.116 Европейска обсерватория на заетостта (мрежа) 2002—2006 г. 1.018.480 1.797.182 1.160.545 988.208 938.208 Покана за представяне на предложения: Повишаване на осведомеността за EES: Съвместни информационни дейности 2003—2005 г. 430.974 Покана за представяне на предложения: Последващ контрол на проекти за оценка и за повишаване на осведомеността за EES (Съвместни информационни дейности – разпространение на информацията) 2004—2006 г. 1.228.181 Покана за представяне на предложения: Последващ контрол и дейности за разпространяване на информацията за Програмата за взаимно обучение за EES 2005—2007 г. и за 2006—2008 г. 1.122.747 526.275 ЕГМР 2006 (конференции и семинари, вкл. заключителна конференция) 863.291 Section in report Вид на проекта 2002 г. 2003 г. 2004 г. 2005 г. 2006 г. ЕГМР 2006 (вкл. покани за представяна на предложения за иновативни дейности за обмяна на най-добри практики в обл. на мобилността на работниците и инициативи за мобилност на социалните партньори, последвани от конференция) 183.446 2.019.273 Изследвания (вкл. идентифициране на добрите практики за увеличаване на възможностите за започване на работа и за подкрепа на заетостта на възрастните работници; Остаряване и заетост) 199.550 Общо Главни дейности 1.302.450 3.661.596 3.354.015 3.186.043 5.329.163 Проекти на ПСЗ: Семинари (вкл. семинари за обучение за мениджърите на ПСЗ, семинар на ПСЗ и ЧСЗ (Частни служби за заетост), професионално ориентиране в ПСЗ и 12-то до 19-то заседание на ръководителите на ПСЗ) 117.503 499.781 395.674 80.275 663.558 Покана за представяне на предложения: Управление и структурни промени в ПСЗ, свързани с развитието на ИКТ през 2004 г. Покана за представяне на предложения: Изработване на инструменти, свързани с трайно безработните групи на пазара на труда 2004 г. Покана за представяне на предложения: Модернизация на ПСЗ (иновативни международни проекти) 2004—2008 г. 300.000 1.091.436 1.064.001 Изследване (вкл. семинар) (добра фирмена практика за мобилността на работниците за МСП и ПСЗ) 250.000 Общо Проекти за ПСЗ 117.503 499.781 695.674 1.171.711 1.977.559 ОБЩО 2.3.1 Обмяна на най-добри практики и сътрудничество между държавите-членки 1.419.953 4.161.377 4.049.689 4.357.754 7.306.722 |

Конференции на председателството по времето на гръцкото, италианското, ирландското, нидерландското, австрийското, финландското и германското председателство | 799.152 | 569.753 | 476.238 | 736.856 | 872.400 |

Съвместни семинари с ОИСР, Световната банка, Япония и САШ | 84.405 | 308.464 |

Заседания на MISEP през 2005 г. и през 2006 г. | 56.711 | 188.530 |

Подкрепа за семинари на ЕМСО (заседания на експерти) | 145.345 | 160.903 |

Общо конференции | 799.152 | 654.158 | 476.238 | 1.247.376 | 1.221.833 |

Информация, повишаване на осведомеността и популяризиране на проекти |

Седмица на безработицата 2002—2005 г. | 97.504 | 83.916 | 45.474 |

Публикуване на програмата за 2003—2006 г. (вкл. на доклада за заетостта в Европа за 2003—2006 г. и на първата конференция за популяризиране на доклада) | 105.801 | 309.792 | 196.419 | 338.317 | 485.543 |

Работна група по заетостта Група на високо равнище (8 заседания) 2003 г. | 54.500 |

ЕГМР 2006 (прояви, публикации, и материали за популяризация и за повишаване на осведомеността | 372.538 | 951.320 |

Проучване на Евробарометър за оценка на осведомеността за EES/ЕСФ за 2006 г. и Инициативи на ЕСФ за подкрепа на заетостта на 50 годишните | 675.012 |

Заседания на експерти за популяризиране на дейности/резултати от изследвания (с външни експерти/докладчици) | 187.322 |

Общо Информация, повишаване на осведомеността и популяризиране на проекти: | 203.305 | 364.292 | 280.335 | 756.329 | 2.299.197 |

ОБЩО 2.3 Обмяна на най-добри практики, сътрудничество между държавите-членки и повишаване на осведомеността: | 2.422.410 | 5.179.827 | 4.806.262 | 6.361.459 | 10.827.752 |

Оценка на 19 предложения за проекти Дейности в полза на местната заетост | 192.800 |

Конвенция ОИСР/LEED 2002-2003 г., 2004-2005 г. и 2006-2007 г. | 266.500 | 500.000 | 660.000 |

IDELE (Идентификация, разпространение и обмяна на добра практика в областта на LED и популяризиране на по-доброто управление) | 400.000 | 400.000 | 400.000 |

Брошури за LED Наръчник за развитието на стратегии за LED през 2004 г. и наръчник за LED за новите държави-членки през 2006 г. | 45.000 | 300.000 |

Свързване на местните участници („Мрежи от мрежи“) 2005—2007 г. | 522.425 |

Съвместен семинар ЕС/САЩ за двустранното сътрудничество по LED 2005 г. | 76.537 |

ОБЩО 2.5 Развиване на местната заетост (LED) | 266.500 | 592.800 | 2.039.230 | 998.962 | 960.000 |

ОБЩО 2.6 Оценка на програмата | 638.604 |

ОБЩО СРЕДСТВА Решение на Съвета и на ЕП относно EIM (вкл. средствата, отпуснати от ЕАСТ/ЕИО и от страните кандидатки и трансферите към 2006 г., последната година от програмата, на неизползвани средства от 2004 и 2006 г.) | 5.000.000 | 10.486.434 | 14.804.096 | 16.337.600 | 17.962.260 |

[1] ОВ L 170, 29.6.2002 г. – Решение № 1145/2002/EC от 10 юни 2002 г.

[2] Информацията в междинния доклад обхваща периода до 30 ноември 2004 г.

[3] SEC(2005) 677.

[4] ОВ L 63, 4.3.1998 г., стр. 26.

[5] http://ec.europa.eu/employment_social/progress/index_en.html.

[6] Според заключенията на окончателния доклад за програмата „ARC“ COM(2004) 323 окончателен.

[7] Идентификация, разпространение и обмяна на добра практика в областта на LED и популяризиране на по-доброто управление: http://ec.europa.eu/employment_social/local_employment/project_idele_en.htm.

[8] ОВ L 197/13, 5.8.2003 г.

[9] ОВ L 205/21, 6.8.2005 г.

[10] http://ec.europa.eu/employment_social/employment_strategy/peer_en.htm

[11] MISEP (Система за взаимно информиране за политиките по заетостта в Европа) е мрежа от служители от заетите с пазара на труда министерства и от ПСЗ (по двама члена от представена в ЕЕО страна).

[12] Информация за завършени проекти, включително доклади за окончателни проучвания, могат да бъдат намерени на следната страница в интернет: http://ec.europa.eu/employment_social/incentive_measures/activities_en.htm

[13] SEC(2008) …

[14] През 2005 г. развитието на този проект бе продължено под формата на съвместно проучване, започнато от Комисията и ОИСР.

[15] В рамките на Комисията друга аналитична работа се извършва от ГД ECFIN, като те се публикуват в EU Economy Annual Review и в European Economy, Economic Papers.

[16] http://europa.eu.int/comm/employment_social/employment_analysis/observatory_en.htm

[17] SYSDEM (Общностна система за документация в областта на заетостта) е мрежа от независими експерти по ПТ (по 1 член от всяка представена в ЕЕО страна).

[18] http://ec.europa.eu/employment_social/employment_strategy/pub_empl_services_en.htm и http://ec.europa.eu/employment_social/incentive_measures/activities_en.htm

[19] Вж. http://www.oecd.org/department/0,2688,en_2649_34417_1_1_1_1_1,00.html